21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.4540 της 28 Αυγ./6 Σεπτ.1969  (ΦΕΚ Β΄ 562) Περί συμπληρώσεως της υπ’ αριθ. Τ.2300/ 23.4.1969 αποφάσεως περί εφοδιασμού πλοίων δι’ υποκειμένων ειδών. Έχοντες υπ’ όψιν: 1.Τας διατάξεις της παρ.1 του άρθρ.19 του Νόμ.2096/1952 “περί τροποποιήσεως και συμπληρώσεως διατάξεών τινων του Τελωνειακού Κώδικος”. 2.Τας διατάξεις του άρθρ.7 του Ν.Δ.3092/1954 “περί συμπληρώσεως και τροποποιήσεως των περί τελωνειακού δασμολογίου Νόμων (Αντί για τη σελ.465(α) Σελ.465(β) Τεύχος Ζ22-Σελ.1 Ατέλειες υπέρ της Ναυτιλίας 30.Ζ.λ.12-21 κλπ.”, ως συνεπληρώθη δια των διατάξεων της παρ.3 του άρθρ.38 του Νόμ.3686/1957. 3.Τας διατάξεις της παρ.1 του άρθρ.21, του άρθρ.37, ως και της παρ.2 του άρθρ.133 του Τελωνειακού Κώδικος. 4.Τας διατάξεις της υπ’ αριθ.Τ.2300/23.4.1969 ημετέρας αποφάσεως περί εφοδιασμού πλοίων δι’ υποκειμένων ειδών. 5.Την ανάγκην παροχής πάσης δυνατής διευκολύνσεως δια τον εφοδιασμόν των πλοίων γραμμών εξωτερικού δι’ υποκειμένων ειδών, προς ταχυτέραν και αποτελεσματικωτέραν εξυπηρέτησιν των θαλασσίων μεταφορών, αποφασίζομεν: Άρθρον μόνον.-Συμπληρούντες την υπ’ αριθ.Τ. 2300/23.4.1969 ημετέραν απόφασιν καθορίζομεν: 1.Προκειμένου περί εφοδιασμού πλοίου εκτελούντων πλόας εξωτερικού ή μικτούς ή ταξείδια αναψυχής αλλοδαπών περιηγητών, ως και των εν αυτοίς λειτουργούντων καταστημάτων δι’ υποκειμένων ειδών εν γένει, κατά τους όρους και διατυπώσεις της υπ’ αριθ.Τ.2300/23.4.1969 ημετέρας αποφάσεως, η υπό ταύτης προβλεπομένη αίτησις Εφοδιασμού, δύναται να διαλαμβάνη εφόδια προερχόμενα εκ περισσοτέρων των πέντε δηλωτικών ή πράξεων αποταμιεύσεως, εφ’ όσον άπαντα προορίζονται δια το αυτό πλοίον. 2.Η, κατά τας διατάξεις της παρ.3 του άρθρ.67 της ανωτέρω αποφάσεως, λειτουργία των καταστημάτων των πλοίων, εκτελούντων ομαδικά ταξείδια αναψυχής ανά τας ελληνικάς θαλάσσας, επιτρέπεται και εις τοιαύτα πλοία αποπλέοντα εξ ελληνικών λιμένων. Η παρούσα, ής η ισχύς άρχεται από της 1ης Οκτωβρίου ε. έτους, δημοσιευθήτω δια της Εφημερίδος της Κυβερνήσεως. 